**Zápisnica z riadneho zasadnutia Rady školy**

**Deň a čas konania:** 15.06.2017, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Zdeněk Borovička (ďalej tiež „p. Borovička“)

Richard Savčinský (ďalej tiež „p. Savčinský“)

Lenka Nemcová (ďalej tiež „p. Nemcová“)

Alžbeta Morbacherová (ďalej tiež „p. Morbacherová“)

Martin Grondžák (ďalej tiež „p. Grondžák“)

Marika Chowaniecová (ďalej tiež „p. Chowaniecová“)

Helena Kačurová (ďalej tiež „p. Kačurová“)

(v ďalšom texte spolu tiež „prítomní členovia RŠ“)

prizvaní: Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Ľubomír Gregorovič (ďalej tiež „p. Gregorovič“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

1. Otvorenie zasadnutia a kontrola uznášaniaschopnosti
2. Prezentácia, voľba zapisovateľa a overovateľa zápisnice
3. Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu; všeobecné zhodnotenie za mesiace 3/2017 až 5/2017
4. Rôzne
5. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „Rada“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Kačurovu a za overovateľa zápisnice navrhol zvoliť p. Chowaniecovu.

Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Richard Savčinský, Lenka Nemcová, Alžbeta Morbacherová, Martin Grondžák

PROTI nikto

ZDRŽAL SA Marika Chowaniecová, Helena Kačurová

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa Helenu Kačurovú a za overovateľa zápisnice Mariku Chowaniecovú.**

**K bodu 3. programu:**

Slova sa ujal p. Bernáth, riaditeľ školy, ktorý v rámci prerokovania tohto bodu programu prítomných informoval o pedagogicko-organizačnom a materiálno-technickom zabezpečení výchovno-vzdelávacieho procesu.

P. Bernáth prítomných ďalej informoval o

* organizácii konca druhého polroka školského roka 2016/2017 (plánované akcie, Klasifikačná porada za 2. polrok naplánovaná na 26. 6. 2017)
* odchode 3 pedagógov do penzie
* zorganizovaní Dňa otvorených dverí, akadémie ku Dňu matiek, Detskej olympiády, Účelového cvičenia pre 2. stupeň, Okresného kola chemickej olympiády, 1. sv. prijímania, burzy kníh a hračiek, škôl v prírode, výletov a exkurzií, plaveckého kurzu pre 1. stupeň, dopravnej výchovy a ukážok práce polície
* účasti žiakov 6. r. na súťaži RTVS - Daj si čas
* zápise žiakov do 1. ročníka, testovaní žiakov 9. ročníkov-T9 z predmetov matematika a slovenský jazyk
* o prednáškach pre pedagógov v spolupráci s CPPPaP o práci s deťmi so špeciálnymi výchovno-vzdelávacími potrebami
* pravidelných zasadaniach výchovných komisií, stretnutiach so psychológmi z Centra pedagogicko-psychologického poradenstva a prevencie BA IV vo vybraných triedach na 1. a 2. stupni
* prednáškach v rámci projektu Ministerstva vnútra SR - Prevencia kriminality na celom 2. stupni
* brigádach, ktoré sa konajú so spoluprácou so Združením rodičov
* realizovaní prác pre inštaláciu pece pre keramický krúžok, ktoré sú už úspešne dokončené
* pripravovaných prednáškach pre seniorov - Vzdelávanie seniorov

Pán Bernáth tiež informoval o uhradení všetkých faktúr v lehotách splatnosti a pokračoval v informovaní o:

* opätovnom nedoplatku za teplo, voči ktorému podal riaditeľ námietku a požiadal mestskú časť o zaslanie výpočtov refundácie energií
* plánovanej výmene svietidiel v šatni za LED trubice, čo bude viesť k úspore energií
* nutnosti zabezpečiť zriaďovateľom do ŠJ umývačku riadu, elektrické trúby a kotol
* zakúpení riadu z vlastných zdrojov školy cca za 2 500,- EUR
* Elektronickom kontraktačnom systéme na školskú jedáleň a kuchynku za cca 13 480,- EUR a školský klub za cca 6 300,- EUR financovaný z vlastných zdrojov
* plánovanej rekonštrukcii spojovacej chodby v mesiacoch júl-august MČ KV, nakoľko vplyvom počasia došlo k popraskaniu podlahy a z bezpečnostných dôvodov je spojovacia chodba zatvorená
* rekonštrukcii zriaďovateľom sociálnych zariadení a telocvične na -1. podlaží. (MČ plánuje zrekonštruovať priestory za cca 20 000,- EUR)
* nutnosti opravy 2 stúpačiek a kúrenia, ktoré spôsobili zatečenie tried a kabinetov
* nutnosti vymaľovať triedy a kabinety (poslednýkrát maľované v r.1993 ,vytopené)
* vyjadrení Regionálneho úradu verejného zdravotníctva Bratislava zo dňa 9.3.2017, ktoré konštatuje, že z hľadiska ochrany a podpory zdravia ľudí školského veku neodporúča zabezpečenie stravy pre žiakov dovážanou stravou počas celého roka. Tento spôsob dovozu a podávania pokrmov je vhodný na príležitostný, krátkodobý spôsob stravovania (v prípade technických dôvodov alebo havárie v ŠJ)
* uhradení nedoplatku za energie, ktoré mal športový klub MBK Karlovka vo výške 3.203,39 €, Vedenie školy zároveň požiadalo MBK Karlovku o dodanie harmonogramu víkendových zápasov a tréningov za obdobie september 2017 až január 2018 ,a to v lehote do 30.06.2017
* dobrej spolupráci s MČ KV na projektoch Cirkulart, Na kolesách proti rakovine, Susedskej burze
* plánovanom prijatí 3 nových pedagógov

P. Bernáth ďalej informoval, o výsledkoch T9: SJL – 63,6 % a MAT – 60,6 %. Porovnania  v rámci Slovenska a jeho častí si možno pozrieť na stránke NÚCEMu.

P. Bernáth pokračoval v informovaní o čerpaní si dovoleniek zamestnancov v čase letných prázdnin. Z týchto organizačných dôvodov nie je možné zabezpečiť aktivity v škole v mesiacoch júl – august.

.

V procese riešenia je europrojekt v spolupráci s MČ KV na vybudovanie odborného jazykového laboratória a učebne chémie.

Dňa 08.04.2017 sa uskutočnilo upratovanie okolia školy organizované v spolupráci s miestnym úradom MČ KV a Združenia rodičov a zástupcov žiakov na ZŠ A. Dubčeka.

Škola cez Združenie rodičov sa úspešne zapojila do projektu Naše mesto.

Okolie školy vzadu za budovou je už osvetlené tromi svietidlami (Energie hradí škola). Osvetlenie pod spojovacou chodbou je naplánované spolu s rekonštrukciou spojovacej chodby.

Na škole momentálne z kapacitných dôvodov nie je možné zabezpečiť dietické stravovanie.

P. Bernáth ďalej pokračoval v informovaní o stave bazéna. MČ KV schválila úver na obnovu prevádzky bazéna a momentálne prebiehajú rokovania ohľadom projektu.

Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Richard Savčinský, Lenka Nemcová, Alžbeta Morbacherová, Martin Grondžák, Marika Chowaniecová, Helena Kačurová

PROTI nikto

ZDRŽAL SA nikto

Zasadanie jednomyseľne všetkými hlasmi prijalo:

**Uznesenie č. 2**

**Rada školy berie na vedomie informácie od vedenia školy podľa bodu 3, oceňuje snahu vedenia o ekonomickú stabilizáciu školy, jej promptné reagovanie na neustále vznikajúce problémy a snahu o skvalitnenie výchovno-vzdelávacieho procesu i materiálno-technického zabezpečenia školy.**

**Zároveň Rada školy žiada miestny úrad zabezpečiť časový harmonogram MBK Karlovky v čase víkendov a sviatkov v budúcom školskom roku minimálne pol roka dopredu.**

**Rada školy zároveň žiada mestský úrad, aby sa venoval problematike stravovania v objekte Majerníkova 60.**

**Rada školy zároveň žiada mestskú časť, aby venovala zvýšenú pozornosť kritickému stavu spotrebičov v školskej jedálni.**

**Rada školy poverila p. Bernátha požiadať mestskú časť o vymaľovanie priestorov školy, nakoľko havarijný stav stúpačiek a radiátorov spôsobil ich zatečenie a poslednýkrát boli vymaľované v roku 1993.**

**K bodu 4. programu:**

P.Borovička informoval Radu o tom, že autá v spodnej časti námestia pred školou (na hranici basketbalového ihriska) už neparkujú, nakoľko tam pribudla značka Pešia zóna (Túto skutočnosť uvítali žiaci i rodičia) .

P. Gregorovič dal podnet na skontrolovanie pouličných lámp z dôvodu bezpečnosti.

P. Zeman vyzdvihol žiakov školy, ktorí sú ochotní pravidelne pomáhať na brigádach, ktoré organizuje Združenie rodičov školy a vedie k skrášľovaniu okolia ZŠ A. Dubčeka.

P. Bernáth poďakoval všetkým členom Rady školy za dobrú spoluprácu a pomoc pri riešení problémov ZŠ A. Dubčeka.

.

Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Richard Savčinský, Lenka Nemcová, Alžbeta Morbacherová, Martin Grondžák, Marika Chowaniecová, Helena Kačurová

PROTI nikto

ZDRŽAL SA nikto

Zasadanie jednomyseľne všetkými hlasmi prijalo:

**Uznesenie č. 3**

**Rada školy poveruje zástupcov za zriaďovateľa požiadať mestskú časť KV o kontrolu verejného osvetlenia v okolí školy, nakoľko ohnuté pouličné lampy môžu ohrozovať bezpečnosť žiakov ako aj obyvateľov mestskej časti KV.**

**K bodu 5. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísala Helena Kačurová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 19.06.2017 V Bratislave, dňa 19.06.2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helena Kačurová Marika Chowaniecová

zapisovateľka overovateľ zápisnice